কনট্রাস্ট রেশিও (Contrast Ratio): কনট্রাস্ট রেশিও হলো ব্রাইটনেস আর ডার্কনেসের মধ্যকার পার্থক্য। কনট্রাস্ট রেশিও দিয়ে অতিমাত্রার আলো ও অতিমাত্রার অন্ধকারের মধ্যকার পার্থক্য বোঝানো হয়। এক্সট্রিম কনট্রাস্টের সঙ্গে ভিডিও কখনই মিল খাবে না। এমনকি অতিমাত্রার অন্ধকারের সঙ্গেও ভিডিও মিল খায় না। শুধু ভিডিও নয় ফিল্মও এই একই ধারায় চলে। ঠিক মানুষের চোখের মত। বেশি কনট্রাস্টের কারণে যা হবে- ছবির কিছু অংশ অনেক বেশি সাদা আসবে, আর কিছু অংশ হবে কালো। ফলে ছবির ডিটেইল খারাপ দেখাবে। আর এজন্যই আপনাকে লাইটের বিষয়ে খুব সতর্ক নজর রাখতে হবে।